ai4bharat/Pralekha huggingface dataset:
قبائیلی امور کی وزارت
ٹرائیفیڈ کے گاؤں اور ڈجیٹل کنکٹ مہم - سنکلپ سے سِدھی کا آغاز
نئی دلّی ،04 اپریل / گاؤں اور ڈجیٹل رابطے کی کامیابی کے بعد ، جس کے دوران ملک بھر میں ٹرائیفیڈ کے علاقائی عہدیداروں نے قابلِ قدر قبائلی آبادی والے گاؤوں کی نشاندہی کرنے اور مختلف پروگراموں کے نفاذ کی نگرانی کرنے کے لئے 2021 ء کے شروع میں اقدامات کئے تھے ، قبائلی امور کی وزارت کے تحت ٹرائیفیڈ نے ، اب ‘ سنکلپ سے سِدھی ’’ – گاؤں اور ڈجیٹل رابطہ مہم کا آغاز کیا ہے ۔ یکم اپریل ، 2021 ء سے شروع ہونے والی ، اِس 100 دن کی مہم میں 150 ٹیمیں  دس – دس گاؤوں کا دورہ کریں گی ۔ ہر خطے میں 100 گاؤں اور ملک بھر میں 1500 گاؤوں کا اگلے 100 دن میں احاطہ کیا جائے گا ۔ اس مہم کا خاص مقصد ، اِن گاؤوں میں وَن دھن وکاس کیندر کو سرگرم کرناہے ۔
ٹرائیفیڈ کے تمام اقدامات میں ، جنہیں سماج کے محروم قبائلی طبقے کی مدد کرنے کے لئے شروع کیا گیا ہے ، مختلف اسکیم ، کم از کم امدادی قیمت اور ایم ایف پی کے لئے ویلیو چین قائم کرکے جنگل کی چھوٹی موٹی پیداوار  کے فروخت کرنے کا نظام ، جو جنگل کی پیداوار اکٹھا کرنے والوں کو ایم ایس پی فراہم کرتا ہے اور وَن دھن وکاس کیندر وغیرہ کو پورے ملک میں بہت مقبولیت حاصل ہوئی ہے ، خاص طور پر 2020 ء میں عالمی وباء کے دوران یہ اسکیم قبائلیوں کے لئے ایک امرت ثابت ہوئی ہے ۔
ایم ایف پی کے لئے ، ایم ایس پی کی اسکیم کا مقصد قبائلی ذخیرہ کرنے والوں کے لئے مناسب قیمت کو یقینی بنانا ، ابتدائی پروسیسنگ ، ذخیرہ اندوزی اور نقل و حمل وغیرہ کے ساتھ قبائلیوں کے مسائل کو حل کرنے کے لئے وسائل کی پائیدار فراہمی کو یقینی بنانا ہے تاکہ قدرتی اشیاء ، جو جلد خراب ہونےو الی ہیں ، اُن کی فروخت کے بنیادی ڈھانچے کی کمی کو دور کرنا اور دلالوں کے استحصال سے بچانے کے لئے حکومت کی بر وقت امداد فراہم کرنا ہے ۔ اِن 1500 گاؤوں میں وی ڈی وی کے کے سرگرم ہونے کے بعد اگلے 12 مہینوں میں 200 کروڑ روپئے کی فروخت کا ہدف مقرر کیا گیا ہے ۔ دورہ کرنے والی ٹیمیں مقامات کی نشاندہی کریں گی اور ٹرائیفوڈ اور اسفورتی کے طور پر وی ڈی وی کے ، کے کلسٹر بنانے کے امکانات کا بھی جائزہ لیں گی ۔ وہ قبائلی دست کاروں اور دیگر گروپوں کی بھی نشاندہی کریں گی اور انہیں سپلائی کرنے والوں کے طور پر پینل میں شامل کریں گی تاکہ انہیں ٹرائبس انڈیا نیٹ ورک کے ذریعے فزیکل آؤٹ لیٹ اور TribesIndia.com کے ذریعے وسیع مارکیٹ تک رسائی حاصل ہو سکے ۔
سنکلپ کے سدھی پورے ملک میں قبائلی ماحولیات میں یکسر تبدیلی لانے میں مدد گار ہو گی ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3354
(Visitor Counter : 153
جدید اور قابل تجدید توانائی کی وزارت
ملک میں نصب شدہ ہوا سے توانائی کی صلاحیت 43.7 گیگاواٹ ہے، 30-2029 تک بڑھ کر 99.9 گیگاواٹ ہونے کا امکان: نئی اور قابل تجدید توانائی کے وزیر
نئی اور قابل تجدید توانائی اور بجلی کے مرکزی وزیر نے مطلع کیا ہے کہ 30 جون 2023 تک ملک میں ہوا سے توانائی پیدا کرنے کی نصب شدہ صلاحیت 43,773 میگاواٹ تھی۔ مالی سال 2022-23 کے دوران ملک میں ہوا سے پیدا ہونے والی توانائی کی مقدار 71,814 ملین یونٹس تھی۔ سال 2022-23 کے لیے ہوا سے توانائی پیدا کرنے والی بڑی ریاستیں آندھرا پردیش، گجرات، کرناٹک، کیرالہ، مدھیہ پردیش، مہاراشٹر، راجستھان، تمل ناڈو اور تلنگانہ تھیں۔
وزیر موصوف نے بتایا کہ سی او پی 26 میں وزیر اعظم کے اعلان کے مطابق، نئی اور قابل تجدید توانائی کی وزارت سال 2030 تک غیر فوسل ذرائع سے 500 گیگا واٹ بجلی کی تنصیب کی صلاحیت حاصل کرنے کی سمت کام کر رہی ہے، جس میں ہوا کی توانائی کی صلاحیت بھی شامل ہے۔ سنٹرل الیکٹرسٹی اتھارٹی کی ’2029-30 ورژن 2.0 کے لیے بہترین جنریشن کیپیسٹی مکس پر رپورٹ‘ کے مطابق، سال 2029-30 کے آخر تک ونڈ انرجی کی ممکنہ نصب شدہ صلاحیت 99,895 میگاواٹ ہونے کا اندازہ ہے۔
یہ معلومات نئی اور قابل تجدید توانائی اور بجلی کے مرکزی وزیر جناب آر کے سنگھ نے آج یکم اگست 2023 کو راجیہ سبھا میں ایک سوال کے تحریری جواب میں دی ہے۔
وزارت خزانہ
قانون اور طریقہ کار کے معاملے میں جی ایس ٹی کونسل کی سفارشات
نئی دہلی، 12 جون 2020، چالیسیوں جی ایس ٹی کونسل کی میٹنگ آج یہاں ویڈیو کانفرنسنگ کے ذریعہ خزانے اور کارپوریٹ امور کی مرکزی وزیر محترمہ نرملا سیتا رمن کی صدارت میں منعقد کی گئی۔ اس میٹنگ میں خزانے اور کارپوریٹ امور کے مرکزی وزیر مملکت جناب انوراگ ٹھاکر کے علاوہ ریاستوں/ مرکز کے زیر انتظام خطوں کے وزرائے خزانہ اور ریاستوں/ مرکز کے زیر انتظام خطوں کی وزارت خزانہ کے سینئر افسروں نے بھی شرکت کی۔
جی ایس ٹی کونسل نے قانون اور طریقہ کار کی تبدیلیوں کے بارے میں درج ذیل سفارشات کیں۔
تجارت کی سہولت فراہم کرانے کے اقدامات:
 گزشتہ ریٹرنس کے لئے تاخیری فیس میں کمی:
ریٹرن داخل کرانے میں التوا میں پڑےہوئے معاملات کا نمٹارا کے ایک اقدام کے طور پر جولائی 2017 سے جنوری 2020 تک کی ٹیکس کی مدت کے لئے فارم جی ایس ٹی آر۔ 3 بی جمع نہ کرائے جانے کےلئے تاخیری فیس درج ذیل کے مطابق کم / معاف کردی گئی ہے۔
- کوئی ٹیکس بقایہ نہ ہونے پر ‘صفر ’ تاخیری فیس
- کوئی ٹیکس بقایہ ہونے پر تاخیری فیس کی زیادہ سے زیادہ حد 500 روپے فی ریٹرن مقرر کی گئی ہے۔
تاخیری فیس کی گھٹائی گئی شرح یکم جولائی 2020 سے 30 ستمبر 2020 تک جمع کرائے جانے والے تمام جی ایس ٹی آر۔ 3 بی ریٹرن پر لاگو ہوگی۔
۔ فروری، مارچ اور اپریل 2020 کی ٹیکس کی مدت کے لئے تاخیر سے ریٹرن داخل کرانے پر چھوٹے ٹیکس دہندگان کو مزید راحت:
فروری، مارچ اور اپریل 2020 میں کی گئی سپلائی کے لئے چھوٹے ٹیکس دہندگان  کو مخصوص تاریخوں کے بعد  مذکورہ مہینوں کے لئے ریٹرن تاخیر سے داخل کرانے پر سود کی شرح 30 ستمبر 2020 تک 18 فیصد سالانہ سے گھٹاکر 9 فیصد سالانہ کردی گئی ہے۔
 بعد کی ٹیکس کی مدت  کے لئے چھوٹے ٹیکس دہندگان کو راحت:
کووڈ۔ 19 عالمی وبا کے پیش نظر 5 کروڑ روپے تک کے مجموعی کاروبار والے ٹیکس دہندگان کو مئی ، جون اور جولائی 2020 ماہ میں کی گئی سپلائی کے لئے ستمبر 2020 تک فارم جی ایس ٹی آر 3 بی میں ریٹرن داخل کرائے جانے پر تاخیری فیس اور سود میں مزید راحت دی گئی ہے۔
 رجسٹریشن مسترد کئے جانے کو واپس کرانے کے لئے مدت میں توسیع :
ایس ٹیکس دہندگان کو سہولت فراہم کرانے کے لئے جو وقت پر اپنے مسترد کئے گئے جی ایس ٹی رجسٹریشن کو بحال نہیں کراسکے، ایک موقع فراہم کرایا جارہا ہے کہ وہ 30 ستمبر 2020 تک اپنے رجسٹریشن کو مسترد کئے جانے کی واپسی کےلئے درخواست دے سکتے ہیں۔ یہ بات ایسے تمام معاملوں میں لاگو ہوگی جہاں 12 جون 2020 تک رجسٹرد مسترد کئے گئے ہیں۔
جی ایس ٹی کونسل کی سفارشات کے بارے میں یہ ریلیز تمام متعلقین کی معلومات کے لئے جاری کی گئی ہے۔متعلقہ سرکولر نوٹی فکیشن جاری کئے جانے کے بعد ہی یہ نافذ ہوں گی۔
۔۔۔۔۔۔۔۔۔۔۔
م ن۔ ا گ۔ن ا۔

U-3241
(
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 193.53 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 18.96 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
04)؍مئی 2022کے مطابق)
|
|
فراہم کی گئی خوراکیں
|
|
1,93,53,58,865
|
|
بچی ہوئی خوراکیں
|
|
18,96,04,825
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 193.53کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 18.96 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
کامرس اور صنعت کی وزارتہ
جناب پیوش گوئل نے آئی آئی ٹی طلبہ سے کہا ہے کہ وہ تمام کوششوں میں اسکیل،معیار اور روزگار پیدا کرنے پر توجہ مرکوز کریں
’’کسانوں، دستکاروں اور بنکروں کے لئے اختراعی طور طریقے وضع کئے جائیں اور آتم نربھر بھارت کے مقاصد کے حصول میں مدد دی جائے‘‘۔ جناب گوئل کی آئی آئی ٹی کانپور کو صلاح
’’ڈیجیٹل پلیٹ فارمز پر تحقیق ومطالعہ کرکے خیالات پیش کریں‘‘۔ جناب گوئل کی طلبہ سے اپیل
’’ہندوستان کے دور دراز ترین علاقوں تک خوشحالی لے جانے کے لئے ٹیکنالوجی ایک بڑا رول ادا کرسکتی ہے‘‘۔جناب پیوش گوئل
’’وزیر اعظم مودی نے نوجوانوں کو ہماری سب سے بڑی طاقت قرار دے کر پرانی سوچ کو یکسر بدل دیا ہے‘‘۔جناب گوئل
جناب گوئل نے آئی آئی ٹی کانپور کے پالیسی کنکلیو 2022 سے خطاب کیا
کامرس اور صنعت صارفین کے امور، خوراک اور سرکاری نظام تقسیم اور ٹیکسٹائلز کے مرکزی وزیر جناب پیوش گوئل نے کہا کہ ٹیکنالوجی ہندوستان کے دوردراز ترین علاقوں تک خوشحالی لے جانے میں بہت بڑا رول ادا کرسکتی ہے۔ انھوں نے کہا کہ ٹیکنالوجی ہماری بنیادی سہولیات کو جمہوری طرز دے سکتی ہے، مثلا ٹیلی میڈیسن کے ذریعہ صحت نگہداشت، ایڈٹیک کے ذریعہ تعلیم۔
آئی آئی ٹی کانپور کے زیر اہتمام پالیسی کنکلیو 2022 سے خظاب کرنے کے بعد طلبہ کے ساتھ بات چیت کرتے ہوئے جناب پیوش گوئل نے کہا کہ مثال کے طور پر او این ڈی سی ڈیجیٹل کامرس کے لئے اوپن نیٹ ورک کیوں بنا رہے ہیں۔ مقصد یہ ہے کہ چھوٹے خردہ فریق کو بھی تحفظ دیا جائے۔ہم زیادہ وسیع ای کامرس کے حق میں بھی ہیں جو قوم کی معیشت میں اہم حصہ دار ہے۔ لیکن کیا چھوٹے خردہ فروشوں کو مغربی ملکوں کی طرح ختم کردیا جانا چاہئے؟یا ہمیں ان کے مفادات کا خیال رکھنا چاہئے؟
جناب گوئل نے کہا کہ وزیر اعظم جناب نریندر مودی نے 135 کروڑ شہریوں کی بہبود کا خیال کرتے ہوئے ہمیں ہندوستان 2047 کا ویژن دیا ہے جسے امرت کال کہا جاتا ہے۔
جب تک آپ کے جرأت مندانہ نشانے نہ ہوں، آپ بڑے خواب نہ دیکھیں، آپ کی بڑی توقعات اور امیدیں نہ ہوں، جب تک آپ کی بڑی خواہشات، بڑی امنگیں نہ ہوں، آپ عظمت حاصل نہیں کرسکتے۔ ایک وقت تھا جب ہماری آبادی کو ایک عذاب سمجھا جاتا تھا لیکن وزیر اعظم نریندر مودی نے اس پوری سوچ کو بدل دیا ہے کیونکہ وہ ہماری نوجوان آبادی کو ہماری سب سے بڑی طاقت قرار دیتے ہیں۔ ہماری آبادی ہمیں زبردست مواقع فراہم کرتی ہے اور ملک کے لئے ایک روشن مستقبل کا دروازہ کھولتی ہے۔
جناب گوئل نے ہندوستان کے تابناک دور کے آغاز کے لئے آئی آئی ٹی طلبہ کو پانچ نکاتی لائحہ عمل دیا:
- اپنی تمام کوششوں میں اسکیل، معیار، اور روزگار پیدا کرنے پر تمام تر توجہ مرکوز کی جائے۔
- کسانوں، دستکاروں، بنکروں او ر چھوٹے خردہ فروشوں کے لئے اختراعی طریقے وضع کئے جائیں تاکہ آتم نربھر بھارت اور میک ان انڈیا کے مقاصد حاصل کئے جاسکیں۔
- ڈیجیٹل پلیٹ فارمز  پر تحقیق ومطالعہ کرکے سہولیات بڑھانے کے خیالات پیش کئے جائیں۔
- دسمبر 2022 سے شروع ہونے والی ہندوستان کی جی 20 صدارت کے لئے ایجنڈا/تھیم طے کرنے میں مدد کی جائے ۔
- سیو اور سمرپن کو اپنا نصب العین بنائیں۔
جناب گوئل نے کہا کہ آئی آئی ٹی کانپور ہندوستان اور دنیا کا سرمایۂ افتخار ہے اور یہ وہ ادارہ ہے جہاں پہلی مرتبہ کمپیوٹر سائنس اسٹریم لائی گئی اور یہاں کے ممتاز فارغین میں جناب نرائن مورتی  اروند کرشنا  اور مکیش بنسل  شامل ہیں۔
جناب گوئل نے کہا کہ سٹلائٹ سٹی کانپور تاریخ اور ثقافت کے اعتبار سے مالا مال ہے۔
انھوں نے کہا کہ مہارشی والمیکی کے رامائن لکھنے سے عالمی معیار کے انجینئر سامنے لانے تک، کانپور ہندوستان کی ترقی کا ایک اٹوٹ حصہ ہے۔
ماحولیات، جنگلات اور موسمیاتی تبدیلی کی وزارت
طلبا کو مشن لائف اور گرین اسکل ڈیولپمنٹ پروگرام کے بارے میں آگاہ کیا گیا
ماحولیاتی معلومات، بیداری، صلاحیت سازی اور روزگار پروگرام  نے 30 جنوری 2023 کو اندرا پریاورن بھون میں نیشنل میوزیم آف نیچرل ہسٹری، وزارت ماحولیات، جنگلات اور موسمیاتی تبدیلی کے ماتحت ایک ذیلی ادارہ، کے تعاون سے ’لائف  پر قومی ورکشاپ‘ کا انعقاد کیا۔
یہ ورکشاپ بنیادی طور پر پروگرام سینٹرز کی سرگرمیوں کو ’مشن لائف  کے ساتھ ہم آہنگ کرنے کے لیے نئے خیالات پیش کرنے کے لیے منعقد کی گئی تھی جس کا آغاز وزیر اعظم جناب نریندر مودی نے اکتوبر 2022 میں ایکتا نگر، کیواڈیا، گجرات میں کیا تھا۔
اس موقع کو چار مختلف اسکولوں یعنی سروودیا ودیالیہ، ماؤنٹ ابو اسکول، مدرز گلوبل اسکول، اور گرو ہرکشن اسکول کے 160 طلبا کو مشن لائف اور گرین اسکلز کے بارے میں آگاہ کرنے کے لیے بھی استعمال کیا گیا۔ انہیں پورے نمائش اور وزارت کے گائیڈڈ ٹور پر لے جایا گیا۔ طلبا مختلف جی ایس ڈی پی مصنوعات کی جامع نمائش دیکھ کر بہت خوش ہوئے۔
طلبا کو ماحولیات کے لیے طرز زندگی کے بارے میں آگاہ کیا گیا اور یہ بھی کہ کس طرح وزارت ماحولیات، جنگلات اور موسمیاتی تبدیلی نے اسے IPB کے ڈیزائن میں گرین بلڈنگ کے طور پر شامل کیا ہے۔ طلبا کی ’پرو-پلانٹ‘ بننے کے لیے حوصلہ افزائی کی گئی۔ طلبا نے لائف  پر ایک عہد بھی لیا۔
طلبا کی تصویریں فوٹو بوتھ پر پرکرتی کے ساتھ کلک کی گئیں اور انہیں ری سائیکل شدہ کاغذ سے بنے فریم میں دی گئیں۔ انہیں لائف ای بیجز دیے گئے اور ورکشاپ کے افتتاحی سیشن میں مرکزی وزیر جناب بھوپیندر یادو کی طرف سے لائف اسٹائل کے کتابچے کی ایک کاپی بھی دی گئی۔
ورکشاپ میں ایک وسیع نمائش شامل تھی جس میں تقریباً 35 اسٹالز شامل تھے جس میں بانس، ناریل، پائن کونز، لنٹانا وغیرہ کے مختلف دستکاریوں کی نمائش کی گئی تھی اور EIACP کے گرین اسکل ڈیولپمنٹ پروگرام کے تحت لائف ای گیم، توانائی بچانے کے لیے ورکنگ ماڈل، پلاسٹک کی ری سائیکلنگ وغیرہ کی نمائش کی گئی تھی۔
کیمیکلز اور فرٹیلائزر کی وزارت
میک اِن انڈیا فروغ دینے کے مقصد سے مینوفیکچرنگ اور اشیاء، خدمات کی پیداوار سے متعلق سرگرمیوں کو تقویت دینے کے لئے کیمیکلز اور پیٹرو کیمیکلز کی سرکاری خرید کو لازمی بنایا گیا ہے: جناب من سنگھ منڈاویا
کیمیکلز اور پیٹرو کیمیکلز کے محکمہ نے 2020-21، 2021-23 اور 2023-25 کے لئے کیمیکلز اور پیٹرو کیمیکلز اشیاء کی سرکاری خرید میں مقامی پیداواروں کی کم از کم سطح بالترتیب 60، 70 اور80 فیصد طے کی
نئی دہلی، 2/مئی 2020 ۔ صنعت و داخلی تجارت کے فروغ کے محکمہ  نے آمدنی اور روزگار میں اضافے کے ارادے سے میک اِن انڈیا کی حوصلہ افزائی کرنے اور ہندوستان میں اشیاء کی مینوفیکچرنگ اور اشیاء، خدمات اور کاموں کی پیداوار کو تقویت دینے کے لئے سرکاری خرید  سے متعلق 2017 کے حکم نامہ میں 29 مئی 2019 کو ترمیم کی تھی۔
کیمیکلز اور پیٹرو کیمیکلز محکمہ نے گھریلو کیمیکلز اور پیٹرو کیمیکلز صنعتوں کی موجودہ صلاحیت اور مقامی مطابقت کی حدود کے جائزے کی بنیاد پر مقامی اشیاء کی کم از کم سطح اور ان کی گنتی کے طریقے طے کرتے ہوئے سرکاری خرید والے پیٹرو کیمیکلز کی نشان دہی کی ہے۔ اس سلسلے میں 55 مختلف قسم کے کیمیکلز، پیٹرو کیمیکلز، جراثیم کش اور ڈائی اسٹف کی نشان دہی کی گئی ہے۔ ان کیمیکلز اور پیٹرو کیمیکلز کے لئے کم از کم مقامی سامان کا لزوم سال 2020-21 کے لئے 60 فیصد، 2021-23 کے لئے 70 فیصد اور 2023-25 کے لئے 80 فیصد مقرر کیا گیا ہے۔ محکمہ کے ذریعے نشان زد کئے گئے 55 طرح کے کیمیکلز اور پیٹرو کیمیکلز میں سے 27 کے لئے مقامی سپلائر 5 لاکھ روپئے سے زیادہ اور 50 لاکھ روپئے سے کم کی تخمینہ لاگت کی بولی لگانے کے اہل ہوں گے۔ باقی 28 کیمیکلز اور پیٹرو کیمیکلز کے سلسلے میں خرید کرنے والے ادارے بولی لگائے جانے کے نظم کے باوجود مقامی سپلائر سے ہی ان کی خرید کریں گے، کیونکہ ایسی اشیاء کے لئے مقامی سطح پر خاطرخواہ پیداواری صلاحیت اور مسابقت موجود ہے۔
یہ قدم وزیر اعظم کے ذریعے شروع کی گئی آتم نربھر بھارت مہم کو مضبوط بنائے گا اور میک اِن انڈیا کے تحت گھریلو پیداوار کو بھی فروغ دے گا۔
کیمیا اور کیمیاوی کھادوں نیز جہاز رانی کے وزیر مملکت جناب من سکھ منڈاویا نے اس فیصلے کی ستائش کرتے ہوئے کہا کہ کیمیکلز اور پیٹرو کیمیکلز کی سرکاری خرید کو لازم بنائے جانے سے اشیاء کی مینوفیکچرنگ اور پیداوار و خدمات سے متعلق سرگرمیوں کو فروغ حاصل ہوگا اور یہ مل کر میک اِن انڈیا کی حوصلہ افزائی کریں گے۔
وزارتِ تعلیم
فروغ انسانی وسائل کے مرکزی وزیر سے مشورے کے مطابق، این ٹی اے نے جے ای ای  2020 کے لئے آن لائن درخواست فارم جمع کرنے کا ایک اور آخری موقع دیا
درخواست فارم 19 مئی 2020 سے 24 مئی 2020 تک دستیاب ہوگا
نئی دہلی، 19 مئی 2020 ۔ متعدد ایسے ہندوستانی طلباء کی طرف سے درخواست کئے جانے کے بعد، جو بیرون ملک واقع کالجوں میں حصول تعلیم کے لئے جانا چاہتے تھے، لیکن اب کووڈ-19 کے سبب تبدیل شدہ حالات کے سبب اپنی تعلیم ملک میں ہی جاری رکھنا چاہتے ہیں اور اس وجہ سے جے ای ای  2020 میں شرکت کرنا چاہتے ہیں، فروغ انسانی وسائل کے مرکزی وزیر جناب رمیش پوکھریال ’نشنک‘ نے نیشنل ٹیسٹنگ ایجنسی  کو مشورہ دیا تھا کہ وہ ایسے طلباء کو جے ای ای  2020 میں شرکت کے لئے فارم بھرنے کا ایک آخری موقع دیں۔ اس کا نفاذ ان دیگر طلباء پر بھی ہوگا جو کسی بھی وجہ سے درخواست گزاری کا عمل مکمل نہیں کرپائے یا جے ای ای  2020 کے لئے درخواست فارم آن لائن جمع نہیں کراپائے۔
کووڈ-19 کے سبب ایسے طلبہ کو درپیش دشواریوں کے پیش نظر نیشنل ٹیسٹنگ ایجنسی  یعنی قومی جانچ ایجنسی انھیں ایک اور  موقع دے رہی ہے، تاکہ وہ جے ای ای  2020 کا آن لائن فارم نئے سرے سے جمع کراسکیں یا ان کی تکمیل کرسکیں۔
یہ بات سبھی کے علم میں لائی جاتی ہے کہ آن لائن درخواست فارم جمع کرنے /مکمل کرنے کی سہولت ویب سائٹ jeemain.nta.nic.in پر 19 مئی 2020 سے 24 مئی 2020 تک ہی دستیاب ہوگی۔
آن لائن درخواست جمع کرنے /مکمل کرنے کی سہولت 5 بجے شام تک ہوگی اور فیس رات 11 بج کر 50 منٹ تک جمع کی جاسکے گی۔
مطلوبہ فیس کریڈٹ / ڈیبٹ کارڈ / نیٹ بینکنگ /یوپی آئی اور پے ٹی ایم کے ذریعے ادا کی جاسکے گی۔
کسی وضاحت کے لئے امیدوار ہماری ویب سائٹ jeemain.nta.nic.in پر اَپلوڈ کئے گئے انفارمیشن بلیٹن کو دیکھ سکتے ہیں۔
امیدواروں اور ان کے والدین کو مشورہ دیا جاتا ہے کہ وہ تازہ ترین اَپڈیٹس کے لئے jeemain.nta.nic.in اور www.nta.ac.in پر دیکھتے رہیں۔ امیدوار مزید کسی وضاحت کے لئے 8287471852، 8178359845، 9650173668، 9599676953 اور 8882356803 یا ای میل jeemain@nta.ac.in پر رابطہ کرسکتے ہیں۔
ماحولیات، جنگلات اور موسمیاتی تبدیلی کی وزارت
حکومت نے پیرس معاہدہ کے نفاذ کے لئےایک اعلی سطحی وزارتی کمیٹی تشکیل دی
نئی دلی،2؍ دسمبر،آب ہوا کی تبدیلی سے متعلق اپنے قول پر عمل کرتے ہوئےہندوستان کی سنجیدگی کی دوبارہ توثیق کے ایک قدم کے طور پر ماحولیات، جنگلات اور آب ہوا کی تبدیلی کی وزارت نے پیرس معاہدے کو نافذ کرنے کے لئے وزارت کے سکریٹری کی صدارت میں ایک اعلیٰ سطحی بین وزارتی اعلیٰ کمیٹی تشکیل دی ہے۔
پیرس معاہدے کے نفاذ کےلئے اعلیٰ کمیٹی کا مقصد آب و ہوا کی تبدیلی سے متعلق معاملات کے لئے ایک مشترکہ کوشش کرنا ہے تاکہ اس بات کو یقینی بنایا جا سکے کہ ہندوستان پیرس معاہدے کے تحت اپنی ذمہ داریوں بشمول اس کے قومی سطح پرہدف بند تعاون  کو پورا کرنے کے لئے صحیح راستے پر گامزن ہے۔
14 وزارتوں کے اعلیٰ عہدیداران پیرس معاہدے کے نفاذ کے لئے اعلیٰ ترین کمیٹی  کے رکن ہوں گے، جو ہندوستان کےقومی سطح پرہدف بند تعاون کے نفاذ کی پیش رفت کا جائزہ لیں گے اور آب و ہوا کی تبدیلی سے متعلق مقررہ اہداف کی نگرانی، جائزہ کے سلسلے میں وقتاً فوقتاتازہ ترین معلومات حاصل کرتے رہیں گے تاکہ پیرس معاہدے کی ضرورتوں کو پورا کیاجا سکے۔
پیرس معاہدے کے نفاذ کے لئے اعلیٰ ترین کمیٹی کا ایک دیگر کلیدی کام پیرس معاہدے کی دفعہ -6 کے تحت ہندوستان میں کاربن بازاروں کو منضبط کرنے، پیرس معاہدے کی دفعہ-6 کے تحت پروجیکٹوں یا سرگرمیوں پر غوروخوض کرنے کے لئے رہنما خطوط تیار کرنے، کاربن کی قیمت، بازار میکانزم سے متعلق رہنما خطوط جاری کرنے اور اسی طرح دیگر اہم معاملات جو کہ آب و ہوا کی تبدیلی اور قومی سطح پر ہدف بند تعاون  سے متعلق ہوں، کے لئے رہنما خطوط جاری کرنے کے لئے ایک قومی اتھارٹی کے طور پر کام کرنا ہے۔ یہ کمیٹی آّب و ہوا کی تبدیلی کے شعبے میں نجی سیکٹر کے ساتھ ساتھ کثیر رُخی اور ؍ دو طرفہ ایجنسیوں کے تعاون کونوٹ کرے گی اور قومی ترجیحات کے ساتھ آب وہوا کی تبدیلی سے متعلق اپنی کارروائیوں کےلئے رہنما خطوط فراہم کرے گی۔
سال 2021 میں پیرس معاہدے پر عمل درآمد کا آغاز ہوگا اور قومی نظام کو مستحکم کرنے اور آب و ہوا کے اقدامات کی نگرانی اور اس پرعمل درآمد کرنے کے لئے ادارہ جاتی انتظامات کے لئے اے آئی پی اے کا قیام مرکزی اہمیت کا حامل ہے۔ یہ اس بات کو بھی یقینی بنائے گا کہ ہندوستان دنیا کے چند ممالک میں سے ایک کی حیثیت سے آب و ہوا کی تبدیلی سے متعلق اپنی قیادت کو برقرار رکھے گا، جن کے آب و ہوا کی تبدیلی سے متعلق اقدامات پیرس معاہدے کے مقاصد کے عین مطابق ہیں۔
Detailed Notification
وزیراعظم کا دفتر
وزیراعظم نے عزت مآب نفتالی بینیٹ کو اسرائیل کا وزیراعظم بننے پر مبارک باد دی
وزیراعظم نے ہند۔ اسرائیل کلیدی شراکت داری کے لئے عزت مآب بنجامن نیتن یاہو سے اظہار ممنونیت کیا
وزیراعظم جناب نریندر مودی نے ہزایکسیلینسی نفتالی بینیٹ کو اسرائیل کے وزیراعظم بننے پر مبارک باد پیش کی ہے۔
ایک ٹوئٹ میں وزیراعظم نے کہا ‘‘ عزت مآب نفتالی بینیٹ، اسرائیل کا وزیراعظم بننے پر مبارک باد ۔ ہم اگلے سال اپنے سفارتی رشتوں میں بہتری کے 30 سال کا جشن منانے جارہے ہیں، میں آپ سے ملاقات کرنے اور ہمارے دونوں ممالک کے درمیان کلیدی رشتوں کو مزید استحکام بخشنے کے لئے انتظار کررہا ہوں،@IsraeliPM’’
وزیراعظم نے ہند۔ اسرائیل کلیدی شراکت داری کے سلسلے میں ان کی قیادت اور ذاتی دلچسپی کے لئے عزت مآب بنجامن نیتن یاہو کا بھی شکریہ ادا کیا۔
وزیراعظم نے کہا‘‘ اسرائیلی ریاست کے وزیراعظم کی حیثیت سے کامیابی کے ساتھ آپ کی مدت کار مکمل ہونے پر، میں آپ کی قیادت اور ہند۔ اسرائیل کلیدی شراکت داری کے سلسلے میں آپ کی ذاتی دلچسپی کے لئے زبردست ممنونیت کااظہار کرتا ہوں۔@netanyahu.’’
بھاری صنعتوں کی وزارت
دہلی میں بجلی سے چلنے والی عوامی ٹرانسپورٹ کو فروغ
نئی دہلی،22؍جولائی،حکومت نے ملک میں بجلی سے چلنے والی  اور ہائیبرڈ گاڑیوں  کو فروغ دینے کے لئے مارچ 2015 میں انڈیا اسکیم  الیکٹرک گاڑیوں کے تیز تر اپنائے جانے اور بنانےسے متعلق) فیم کے پہلے مرحلے کو نوٹیفائی کیا تھا۔ اسکیم کے ذریعے دہلی سمیت ملک میں ایکس ای ویز کی فروخت کو خریداروں کے لئے ایکس ای ویز کی قیمت میں کمی کرکے ترغیب دی جارہی ہے۔
اس اسکیم کے پہلے مرحلے کی تکمیل پر حکومت نے 8 مارچ 2019 کو دوسرے مرحلے کو نوٹیفائی کیا ہے جس میں خاص طور پر عوامی اور مشترکہ ٹرانسپورٹ کو الیکٹرک والی بنانے میں مدد کرنا اور 7000 کے قریب ای- بسوں ، 5 لاکھ ای-3 وہیلرس ، 55000 ای-4 وہیلرس پیسنجر کاروں اور 10 لاکھ ای-2 وہیلروں میں سبسڈی فراہم کرنا ہے۔لوگوں کو ماحول دوست اور سستی عوامی ٹرانسپورٹ کے متبادل فراہم کرنے پر زیادہ توجہ دیتے ہوئے اسکیم خاص طور پر عوامی ٹرانسپورٹ کے لئے استعمال ہونے والی گاڑیوں یا تجارتی مقاصد سے استعمال ہونے والی گاڑیوں کے لئے قابل نفاذ ہوگی جس میں ای-3 وہیلر ، ای- 4 وہیلر اور ای- بسیں شامل ہیں۔ البتہ پرائیویٹ ملکیت کے لئے رجسٹرڈ 2 وہیلر بھی عوامی زمرے میں اسکیم کے تحت لائے جائیں گے۔
حال ہی میں 4 جون 2019 کو ریاستوں ؍ مرکز کے زیر انتظام علاقوں ، سرکاری محکموں  ، ریاستی ؍ شہری ٹرانسپورٹ یونٹوں ، میونسپل کارپوریشنوں یا ایسی کسی سرکاری ادارے سے ، جو آپریشن کی لاگت کے ماڈل پر مختلف شہروں میں الیکٹرک بسیں چلانے میں دلچسپی رکھتی ہوں، فیم انڈیا اسکیم کے دوسرے مسئلے کے تحت مراعات حاصل کرنے کی خاطر تجاویز کو مدعو کرتے ہوئے دلچسپی کے اظہار  کا خط جاری کیا گیا تھا۔
حکومت نے ملک میں الیکٹرک موبیلٹی کو فروغ دینے کے لئے دیگر کئی اقدامات کئے ہیں جن میں مندرجہ ذیل شامل ہیں:
- جی ایس ٹی کے نئے نظام کے تحت الیکٹر گاڑیوں پر جی ایس ٹی کو 12 فیصد کے کم ٹیکس والی شرح میں رکھا گیا ہے، جبکہ روایتی گاڑیوں کے لئے جی ایس ٹی کی شرح 28 فیصد ہے اور اضافی محصول 22 فیصد تک ہے۔
- بجلی کی وزارت نے الیکٹر گاڑیوں کی چارجنگ کے لئے بجلی کی فروخت کو ’’سروس کے طور پر‘‘ لینے کی اجازت دی ہے۔ اس سے گاڑیوں کی چارجنگ کے بنیادی ڈھانچے میں سرمایہ کاری کے لئے بہت سی ترغیبات حاصل ہوں گی۔
- حکومت نے 18 اکتوبر 2018 کو ایس او -5333  کے ذریعے بیٹری سے چلنے والی ٹرانسپورٹ گاڑیوں اور ایتھنول اور میتھنول ایندھن پر چلنے والی گاڑیوں کو پرمٹ لینے سے مستثنی کردیا ہے۔
- حکومت نےملک میں ماحول دوست گاڑیوں کے استعمال کو فروغ دینے کی خاطر 18 جون 2019 کو ڈرافٹ جی ایس آر 430  کے ذریعے بیٹری ؍ الیکٹرک سے چلنے والی گاڑیوں کو رجسٹریشن فیس سے مستثنی کرنے کی تجویز پیش کی ہے۔
- 20-2019 کے بجٹ میں وزیر خزانہ نے الیکٹر گاڑیوں کی خریداری کے لئے لئے گئے قرضے پر دئے جانے والے سود کے لئے انکم ٹیکس میں مزید ڈیڑھ لاکھ روپے منہا کرنے کا اعلان کیا ہے۔
مذکورہ بالا معلومات آج راجیہ سبھا میں بھارتی صنعتوں اور سرکاری کمپنیوں کے مرکزی وزیر جناب اروند گنپت ساونت نے ایک سوال کے تحریری جواب میں ایوان کو فراہم کیں۔
۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-3311
(Visitor Counter : 41
وزارت دفاع
شنیو میتری مشق: جاپانی فضائیہ کی خود دفاعی افواج کے ساتھ ہندوستانی فضائیہ کے نقل و حمل طیارے کی مشق
ہندوستانی فضائیہ  جاپانی فضائیہ کی خود دفاعی افواج  کے ساتھ مشق شنیو میتری میں حصہ لے رہی ہے۔ یہ فضائی مشق ہند-جاپان کی مشترکہ فوجی مشق دھرما گارڈین کے ساتھ کی جا رہی ہے۔ دھرما گارڈین فضائی مشق کوماتسو، جاپان میں 13 فروری 2023 سے 02 مارچ 2023 تک منعقد کی جا رہی ہے۔
ہندوستانی فضائیہ کا ایک دستہ سی-17 گلوب ماسٹر III طیارے کے ساتھ شنیو میتری 23 مشق میں حصہ لے رہا ہے۔ یہ مشق 01 اور 02 مارچ 2023 کو منعقد کی جا رہی ہے۔ مشق کے پہلے مرحلے میں نقل و حمل کی کارروائیوں اور حکمت عملی پر بات چیت شامل ہے، اس کے بعد ہندوستانی فضائیہ کے سی-17 ٹرانسپورٹ طیاروں اور جاپان کی فضائی سیلف ڈیفنس افواج کے سی-2 ٹرانسپورٹ طیاروں کے ذریعہ پرواز کی مشقوں کا دوسرا مرحلہ شامل ہے۔ یہ خصوصی مشق متعلقہ مضامین کے ماہرین کو ایک دوسرے کے آپریشنل فلسفوں اور بہترین طریقوں پر بات چیت اور غور و فکر کرنے کا موقع فراہم کرتی ہے۔ یہ مشق ہندوستانی فضائیہ اور جاپان کی ایئر سیلف ڈیفنس فورس کے درمیان باہمی افہام و تفہیم اور باہمی تعاون کو بھی بڑھاوا دے گی۔
مشق شنیو میتری 2023 دونوں ممالک کے درمیان بڑھتے ہوئے دفاعی تعاون کی جانب ایک اور اہم قدم ثابت ہو گی۔ نیز، ہندوستانی فضائیہ کو پوری دنیا میں متنوع ماحول میں کام کرنے کے قابل بنانے کے مقصد سے، یہ مشق ایک ایسے وقت میں منعقد کی جارہی ہے جب ہندوستانی فضائیہ کے بھاری لفٹ ٹرانسپورٹ طیاروں کے بیڑے بھی متحدہ عرب امارات مشق صحرائی پرچم VIII اور برطانیہ میں کوبرا واریئرز مشق میں حصہ لے رہے ہیں۔
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 195.67 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد58,215ہے۔
فی الحال زیر علاج مریضوں کی شرح 0.13فیصد ہے۔
سردست ملک میں شفایابی کی شرح98.65 فیصد ہے۔
گزشتہ 24 گھنٹوں کے دوران 7,624مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر4,26,74,712ہوگئی ہے۔
پچھلے 24 گھنٹوں کے دوران12,213 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((2.35 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 85.63کروڑ ٹیسٹ کئے جاچکے ہیں۔گزشتہ 24 گھنٹوں کے دوران 5,19,419ٹیسٹ کئے گئے۔